31990R3491
L 337/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 3491/90 AL CONSILIULUI
din 26 noiembrie 1990
privind importurile de orez originare din Bangladesh
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere propunerea Comisiei,
întrucât Comunitatea s-a angajat, în cadrul evaluării intermediare a Rundei Uruguay, să ofere un regim preferențial importului de orez originar din țările cele mai puțin avansate, altele decât statele din Africa, zona Caraibelor și Pacific (ACP) care și-au manifestat interesul și care sunt prevăzute în anexa V la Regulamentul (CEE) nr. 4258/88 al Consiliului din 19 decembrie 1988 de punere în aplicare a preferințelor tarifare generalizate pentru anul 1989 la anumite produse agricole originare din țări în curs de dezvoltare (1);
întrucât regimul preferențial la import, care face obiectul ofertei adresate țărilor celor mai puțin avansate, vizează o reducere a prelevării la import în Comunitate în limita cantităților importate în mod tradițional de Comunitate, cu condiția ca o taxă la export a cărei valoare corespunde reducerii să fi fost percepută de țara exportatoare;
întrucât, printre țările cărora li s-a adresat oferta, statul Bangladesh s-a declarat interesat de dezvoltarea comerțului în sectorul orezului;
întrucât, datorită utilizării unui certificat de origine, beneficiul acestui regim preferențial ar putea fi limitat doar la produsul originar din Bangladesh,
ADOPTĂ PREZENTUL REGULAMENT:
Articolul 1
(1) Pentru importurile originare din Bangladesh și în limita cantităților prevăzute la articolul 2, prelevarea la import pentru orezul de la codurile NC 1006 10 (cu excepția codului 1006 10 10), 1006 20 și 1006 30 este egală cu prelevarea aplicabilă importurilor care provin din țări terțe, redusă:
(a)
pentru orezul nedecorticat de la codul NC 1006 10, cu excepția codului 1006 10 10:
-
cu 50 %
și
-
cu suma de 3,6 ECU;
(b)
pentru orezul decorticat de la codul NC 1006 20:
-
cu 50 %
și
-
cu suma de 3,6 ECU;
(c)
pentru orezul semialbit și orezul albit de la codul NC 1006 30:
-
cu elementul de protecție a industriei prevăzut la articolul 14 alineatul (3) din Regulamentul (CEE) nr. 1418/76 (2), modificat ultima dată de Regulamentul (CEE) nr. 1806/89 (3), convertit, în cazul orezului semialbit, în funcție de cursul de schimb al orezului albit în orez semialbit prevăzut la articolul 19 litera (a) liniuța a treia din regulamentul respectiv;
-
cu 50 %
și
-
cu suma de 5,4 ECU.
(2) Alineatul (1) se aplică numai:
-
importurilor pentru care importatorul aduce dovada că o taxă la export a cărei valoare corespunde reducerii menționate la alineatul respectiv a fost percepută de țara exportatoare;
-
produsului pentru care autoritatea competentă a țării exportatoare a eliberat un certificat de origine.
Articolul 2
(1) Reducerea prelevării prevăzute la articolul 1 se limitează, pe an calendaristic, la o cantitate echivalentă cu 4 000 tone de orez decorticat.
Conversia cantităților care se referă la stadii de prelucrare a orezului, altul decât orezul decorticat, se efectuează în aplicarea cursurilor de schimb stabilite la articolul 1 din Regulamentul nr. 467/67/CEE (4), modificat ultima dată de Regulamentul (CEE) nr. 2325/88 (5).
(2) Comisia suspendă aplicarea articolului 1 de îndată ce constată că, în anul în curs, importurile care au beneficiat de dispozițiile articolului respectiv au atins volumul indicat la alineatul (1).
Articolul 3
Normele de aplicare a prezentului regulament se adoptă în conformitate cu procedura prevăzută la articolul 27 din Regulamentul (CEE) nr. 1418/76.
Articolul 4
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 noiembrie 1990.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 noiembrie 1990.